CELEX: 62019CN0762
Language: sk
Date: 2019-10-17 00:00:00
Title: Vec C-762/19: Návrh na začatie prejudiciálneho konania, ktorý podal Rīgas apgabaltiesas Civillietu tiesu kolēģija (Lotyšsko) 17. októbra 2019 – SIA „CV-Online Latvia“/SIA „Melons“

16.12.2019   
            
            
               SK
            
            
               Úradný vestník Európskej únie
            
            
               C 423/30
            
         
      Návrh na začatie prejudiciálneho konania, ktorý podal Rīgas apgabaltiesas Civillietu tiesu kolēģija (Lotyšsko) 17. októbra 2019 – SIA „CV-Online Latvia“/SIA „Melons“
      (Vec C-762/19)
      (2019/C 423/37)
      Jazyk konania: lotyština
      
         Vnútroštátny súd, ktorý podal návrh na začatie prejudiciálneho konania
      
      Rīgas apgabaltiesas Civillietu tiesu kolēģija
      
         Účastníci konania pred vnútroštátnym súdom
      
      
         Žalobkyňa a odporkyňa v odvolacom konaní: SIA „CV-Online Latvia“
      
         Žalovaná a odvolateľka: SIA „Melons“
      
         Prejudiciálne otázky
      
      
                  1.
               
               
                  Má sa činnosť žalovanej, ktorá spočíva v presmerovaní koncového užívateľa prostredníctvom hypertextového prepojenia na internetovú stránku žalobkyne, kde možno nahliadnuť do databázy pracovných inzerátov, vykladať v tom zmysle, že spadá pod definíciu „reutilizácie“ podľa článku 7 ods. 2 písm. b) smernice z 11. marca 1996 o právnej ochrane databáz (1), konkrétne pod reutilizáciu databázy inou formou prenosu?
               
            
                  2.
               
               
                  Majú sa informácie, ktoré obsahujú metatagy, ktoré sa zobrazujú vo vyhľadávači žalovanej, vykladať v tom zmysle, že spadajú pod definíciu „extrakcie“ podľa článku 7 ods. 2 písm. a) smernice z 11. marca 1996 o právnej ochrane databáz, konkrétne pod trvalý alebo dočasný transfer celého obsahu databázy alebo jej podstatnej časti na ďalší nosič, a to akýmkoľvek prostriedkom alebo akoukoľvek formou?
               
            
         (1)  Smernica Európskeho parlamentu a Rady 9/96/ES z 11. marca 1996 o právnej ochrane databáz (Ú. v. ES L 77, 1996, s. 20; Mim. vyd. 13/015, s. 459).